钦定古今图书集成/明伦汇编/官常典/第776卷 > 刘卞
## 钦定古今图书集成/明伦汇编/官常典/第776卷 > 刘卞

按《晋书》本传：“卞字叔龙，东平须昌人也。本兵家子，质
直少言。少为县小吏。功曹夜醉如厕，使卞执烛，不从。
功曹衔之，以他事补亭子。有祖秀才者，于亭中与刺
史笺，久不成。卞教之数言，卓荦有大致。秀才谓县令
曰：‘卞公府掾之精者，云何以为亭子’？令即召为门下
史，百事疏简，不能周密。令问卞：‘能学不’？答曰：‘愿之’。即”
使就学。无几，卞兄为太子长兵，既死，兵例须代，功曹
请以卞代兄役。令曰：“祖秀才有言。”遂不听。卞后从令
至洛，得入大学，试经，为台四品吏。访问令写黄纸一
鹿车，卞曰：“刘卞非为人写黄纸者也。”访问知，怒言于
中正，退为尚书令史。或谓卞曰：“君才简略，堪大不堪
小，不如作守舍人。”卞从其言。后为吏“部令史，迁齐王
攸司空主簿，转太常丞、司徒左西曹掾、尚书郎，所历
皆称职。累迁散骑侍郎，除并州刺史，入为左卫率。”知
贾后废太子之谋，甚忧之。以计于张华而不见用，益
以不平。贾后亲党微服听察外间，颇闻卞言，乃迁卞
为轻车将军、雍州刺史。卞知言泄，恐为贾后所诛，乃
饮药卒。初，卞之并州，昔同时为须昌小吏者十馀人
祖饯之，其一人卿卞，卞遣扶出之，人以此少之。